Ekiwandiiko#1 » Muzigo 2nd, 2016, 12:36 am
KINTUNZI
Kintunzi y'afuga Essaza Ggomba era gwe mutuba gw'Obwakakaba bwe Buganda 1 (omukulu)
Ssekabaka Kateregga (1610-1650) ye yawangula ekitundu kino ku Bunyoro nakiza Ku Buganda
Olwatuuka Kabaka Kateregga n'agaba mutabani wa Namuguzi okulumba Omunyoro Ssenkaayi eyali afuga ekitundu ekyo.Omugabe
kabaka yamussako n'Omumbejja eyayitibwanga Nabaloga.Olutalo lwakaayira nnyo ,Omugabe wa kabaka Abanyoro ne bamukuba enfuuka
nnyingi ku lusozi Sugeezi,okutuusa Abanyoro lwe bamusinziza ddala amaanyi n'adduka. Omugabe Omumbejja yamukweka mu mpuku mu
kibira Kuzimu ekiri ku lusozi Sugeezi.Eyo Omumbejja gye yawonera okuttibwa.ekifo Omugabe we yeesenderasendera ennyo okudda
ennyuma kyatumibwa erinnya Nanfuka, Olw'enfuka ennyingiOmugabe wa Kabaka ze baamukubirawo.Ekifo ekyo kiri ku lusozi Maseruka
oluliraanye sugeezi.
Bwe baabuurira kabaka nti Omugambe Olutabaalo lumulemye okuwangula nti era n'Omumbejja okuwona okuttibwa yakwekebwa mu mpuku
kabaka yaddamu nti: "Omugabe awemudde Obuganda"
Awo kabaka teyalwa n'agaba Balamaga Wasswa Owentalaganya okulumba Abanyoro.
Balamaga Wasswa olwatuuka mu ddwaniro Kawemula gye yawemurila Obuganda ne yeefuula mukoko.Abanyoro yabaweerekerezaako
katono n'atuula okuwummulako,n'ab'emmere nebafumba. Emmere yali esoosotolwa,Abanyoro ne baleeta eggye zzibu.Balamaga
teyababandaaza n'abazzayo bubi gye bavudde.Ekifo Balamaga mwe yatuula okuwummulako na buli kati bakiyita Katuulo.
We baalinnyira mu mmere ye eyali esoosotolwa bayitawo Kalibata.Ebifo ebyo biri ku mutala Buwanguzi mu Ggomba
Balamaga bwe yagenda ng'agoba Abanyoro n'abaalinnyisa olusozi olunene oluli awo mu kitundu ekyo olutalo we lwasinga
okulwanirwa.Abaganda bwe baalengera Abanyoro ne bagamba nti: "Baabali ku lusozi luli olunene" Okuva olwo olusozi olwo
kwe kuyitibwanga Lunene n'okutuusa kati.Abanyoro bwe badduka ku Lunene ne babulira ku lusozi olulala oluliranyewo.
Okwo nno Omugabe kwe yagambira nti " Mubawenje" Buli mutabaazi kwe kwogera nti " Mpenja Banyoro" Olwo olusozi nagunogujwa
luyitibwa Mpenja.
Balamaga Wasswa yalaba amaze okugoba Omunyoro Ssenkaayi mu Ggomba kwe Kulowooza ku kuddayo eri Mukama we. Ennwana ya Balamaga
wasswa yali ya magezi nnyo.Awo bwe yali ng'akyalwana, kabaka n'amutumira ababaka bamugambe nti:
"Gwe atadda wagenda Kutunda?"
Balamaga bwe yaddayo eri Mukama We ng'amaze okuwangula Abanyoro yasanga Kabaka erya Kitunzi yalimukazaako dda.
Kabaka okwebaza Balamaga olw'okuwangula Abanyoro ekitundu ekyo yakimuweera ddala okukifuga ng'Essaza, nga bakifuula
Omutuba gw'Obwakabaka 1
Okuva ku kabaka Kateregga okutuuka ku kabaka Ssemakookiro (1797-1814) Obwakitunzi bwalibwanga Bantalaganya.Kabaka Ssemakookiro
bweyabagoba ku Bwakitunzi kwe kudda ku butaka bwabwe e Buwanguzi mu Ggomba. Erinnya Kitunzi lyo kwekusigala ku buli alya
Essaza lye Ggomba nagunogujwa
Ebigambo byo wandiise: 375
ron_Latn run_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn